|  |  |
| --- | --- |
| **cid:image005.jpg@01CFF504.E64DDAD0** | **NIZgore!****nekamo iz Zagreba, u planine! sekcija za lutanje s planinama pri HPD LIPA SESVETE** |

 **KRK – Obzova i kanjon Vrženice**

 **07 – 08. 03. 2015.god**

 **Obzova**

**KT HPO 569 m**



Obzova je najviši vrh na otoku Krku. Kao i cijelo visinsko područje oko njega, i on je potpuno kamenit. Zanimljive su velike lokve u blizini vrha koje su služile za napajanje stoke. Osim Obzove, na otoku je još mnogo zanimljivih planinarskih odredišta koja omogućuju raznovrsne lakše i teže planinarske izlete. Treba znati da je na otoku Krku, osim putova obilježenih planinarskim markacijama, dio starih putova obilježen i turističkim markacijama i putokazima u raznim bojama (po »češkom modelu«).

**Kanjon Vrženice**



Polazak iz Sesveta 07.03.(subota) u 06,00 sati ako će biti potrebno stat ćemo još u gradu kod Bille iza Jadranskog mosta 06,20 sati. Nastavljamo put auto cestom Zagreb – Rijeka, do izlaza na Gornjem Jelenju za Crikvenicu i otok Krk od izlaska s auto ceste do Baščanske Drage imamo još vožnje oko 1 sat. Kada stignemo do Baščanske Drage smjestiti ćemo se u vikendici pojesti nešto i krenuti u 10.15 sati prema Obzovi do vrha ima oko 2 sata hoda. S vrha se pružaju pogledi na Sjeverni Velebit i na otoke Cres, Lošinj, Rab i druge manje otoke od Velebita do Istre i Rijeke, dalje nastavljamo preko vrha Zminja 537m s kojeg je prekrasan pogled na Baščansku Dragu, nastavljamo hodati do Velikog Hlama 482m, gdje ćemo napravit malo dužu pauzu da nešto pojedemo i nastavljamo dalje do rta Škuljica to je naj istureniji dio otoka Krka u Senjski kanal od rta se vračamo natrag prema Baškoj. Ova tura nije jako zahtjevna jer se većinom hoda po vršnom dijelu i nema dugotrajnih uspona jedino je problem što je 90% puta stjenovito i potrebne su dobre gojzerice a ne tenesice sama tura traje 7 sati ,ali se da skratiti u tri navrata i spustiti se u Jurandvor ili Bašku onda tura traje 4 ili 5 sati. U Baškoj možemo nešto pojest ili popiti samo piće, a jelo skuhati u vikendici to će dalje biti dogovor sudionika izleta. Poslije večere druženje ili šetnjica po Baščanskoj Dragi po izboru.

KONDICISKA ZAHTJEVNOST K2

TEHNIČKA ZAHTJEVNOST T1

Nedjelja 08.03. u 8.00 sati krećemo u Jurandvor gdje ćemo obići Crkvu Sv. Lucije u kojoj je nađena Baščanska ploča. Poslije obilaska idemo do Baške od kuda krećemo prema ulazu u kanjon Vrženice koji ćemo proći ako ne bude vode. Ako u kanjonu ima vode onda ćemo nastaviti dalje do Vele i Male luke i istim putem natrag sve ukupno je oko 5 sati hoda. Po povratku u Bašku možemo popiti piće i ručati . Polazak iz Baške prema Zagrebu oko 18.00 sati, a planirani dolazak oko 21.00 sat.

KONDICISKA ZAHTJEVNOST K1

TEHNIČKA ZAHTJEVNOST T2

Cijena izleta 220 kn a koje kombi pun (8+1) ili 250kn (7+1)

Hranu i piće na turama iz ruksaka ostalo po dogovoru

Oprema: odjeća toplija, višeslojna; obvezno kabanica i jakna ... štapovi, topla kapa, rukavice

Prijave i obavijesti kod organizatora: Željko Loucki, 091/5443339 .

**KLASIFIKACIJA PLANINARSKOG IZLETA/TURE/POHODA/USPONA**

KONDICISKA ZAHTJEVNOST

**K1-**LAGANO DO 5 SATI HODA

**K2-**UMJERENO TEŠKO 5 - 7 SATI HODA

**K3-**TEŠKO 7 – 9 SATI HODA

**K4-**VRLO TEŠKO 9I VIŠE SATI HODA

TEHNIČKA ZAHTJEVNOST

**T1-**NE ZAHTJEVNO , hodanje bez upotrebe ruku i pomagala

**T2**-UMJERENO ZAHTJEVNO hodanje uz povremenu ruku

**T3-**ZAHTJEVNO povremeno penjanje uz upotrebu ruku i pomagala(klinovi čelična užad) ZIMI upotreba dereza i cepina po potrebi

**T4-**VRLO ZAHTJEVNO duže i zahtjevne dionice osiguranih puteva(klinovi, čelična užad) ozbiljno penjanje ZIMI konstantna upotreba dereza i cepina

OBAVIJESTI I UPUTE SUDIONICIMA IZLETA

|  |
| --- |
| Sudionik izleta je svojom prijavom za sudjelovanjem na izletu potvrdio:1)da je upoznat sa svim detaljima izleta, da je zdrav i da nema kronične bolesti koje nije prijavio vodiču izleta, te da je psihofizički spreman za napore na izletu,2) da će slušati sve u dobroj namjeri izrečene upute vodiča na terenu, te da svojim djelovanjem neće ugrožavati druge sudionike izleta. |

Zbog premalog broja prijavljenih sudionika izleta s plaćenom akontacijom prijevoza, izlet se može otkazati odmah po zaključenju liste sudionika izleta. Uplaćeni novac sudionicima izleta se vraća.

Ostavlja se mogućnost vodiču izleta da s prijavljenim sudionicima izleta dogovori drugo prijevozno sredstvo (manji autobus, kombi, osobni automobili ... ) te korigira cijenu prijevoza ako je potrebno.

Zbog nepovoljnih vremenskih uvjeta na terenu, izlet se može otkazati najkasnije 12 sati prije polaska na izlet. Organizator je dužan o otkazivanju izleta odmah obavijestiti sve sudionike izleta. Uplaćeni novac sudionicima izleta se vraća. Ostavlja se mogućnost vodiču izleta da s prijavljenim sudionicima izleta dogovori drugo prijevozno sredstvo (manji autobus, kombi, osobni automobili ... ) te korigira cijenu prijevoza ako je potrebno.

Sudionik izleta može otkazati sudjelovanje na izletu do tri dana prije polaska na izlet s mogućnošću povrata uplaćenog novca. Ako se izlet otkazuje zadnja dva dana prije polaska na izlet, povrat uplaćenog novca nije moguć. Sudionik izleta može za sebe pronaći zamjenu.

Vodič prije polaska na izlet provjerava opremu sudionika izleta; ako netko nema opremu u skladu s  zahtjevima iz najave izleta, vodič je dužan takvoj osobi zabraniti sudjelovanje na izletu. Uplaćeni novac se ne vraća.

Vodič prije polaska na izlet provjerava zdravstveno i psihofizičko stanje sudionika izleta; ako ustanovi da netko od prijavljenih sudionika neće moći izdržati napore predviđenog puta može takvoj osobi zabraniti sudjelovanje na izletu. Uplaćeni novac se ne vraća.

Zbog iznenada pogoršanih vremenskih uvjeta na terenu vodič ima pravo promijeniti smjer kretanja i krajnje odrediše, odnosno može prekinuti odvijanje izleta.

Zbog problema sa zdravstvenim stanjem pojedinih sudionika izleta vodič donosi optimalne odluke: određuje sudionike izleta koji će se pobrinuti za ugroženog člana, odnosno, u krajnjoj nuždi, prekida izlet.

                                                               Sudionik izleta mora biti član Hrvatskog planinarskog saveza s plaćenom članarinom za tekuću godinu. Člansku iskaznicu mora imati sa sobom za vrijeme izleta.

(izvod iz odredbi Pravilnika o organiziranju i vođenju izleta HPD LIPA SESVETE)

**NIZgore! UP**